मोपिन
मोपिन (Mopin) या मूपिन (Moopin) भारत के अरुणाचल प्रदेश राज्य के गालो समुदाय द्वारा मनाया जाने वाला एक कृषि त्यौहार है। यह प्रमुख रूप से पूर्व सियांग व पश्चिम सियांग ज़िलों में मनाया जाता है। इसे फ़सल कटाई के दिनों में गालो पारम्परिक कालचक्र के अनुसार "लुमी" और "लुकी" के महीनों में मनाया जाता है, जो मार्च-अप्रैल में पड़ते हैं। इसी त्यौहार से गालो नववर्ष भी आरम्भ होता है। यह दोनी पोलो मान्यताओं का भाग है।